ईंट से करते हैं पुशअप, डंबल्स और प्लेट भी नहीं ,फिर भी जीत रहे पदक
जिला वेट लिफ्टिंग संघ का गठन हुए 9 साल होने के बावजूद भी आज तक इसे खुद का भवन मिला न तो खिलाड़ियों की प्रैक्टिस के लिए सामग्री ही मिली। खिलाड़ी जैसे तैसे बांसपारा स्थित बजरंग अखाड़े में जैसे-तैसे प्रैक्टिस कर रहे हैं।
12 बाई 15 के छोटे से कमरे में 50 खिलाड़ियों को प्रैक्टिस करने में काफी परेशानियों का सामना करना पड़ रहा है। एक साथ तीन खिलाड़ी भी यहां प्रैक्टिस नहीं कर पाते। सामान के अभाव में खिलाड़ी ईंटों से पुशअप्स करते हैं। पर्याप्त सामान व भवन मिले, तो खिलाड़ी और बड़ी उपलब्धियां हासिल कर सकते हैं। अभाव के बीच इस वर्ष संघ के 7 खिलाड़ी वेट लिफ्टिंग की नेशनल स्पर्धा तथा 12 खिलाड़ी स्टेट स्पर्धा तक पहुंचे हैं। खिलाड़ियों को संघ के सचिव सुनील निषाद, देवेन्द्र यादव, योगेश साहू, सत्तू यादव अभ्यास करा रहे हैं।
इन सामानों की जरूरत
वेट लिफ्टिंग संघ के पास गिनती के ही सामान हैं। पुरानी तकनीक के राड, प्लेट से जैसे-तैसे काम चल रहा है। संघ के लोगों ने कहा कि वर्तमान में 2 राड, 10 से 50 किलो तक के प्लेट, मल्टीजिम व भवन की सख्त जरूरत है। इनके अभाव में खिलाड़ी ईंट का उपयोग पुशअप राड के रूप में उपयोग कर रहे हैं। पुराने मिले सामान टूट चुके हैं। बाईसेप्स डंबल की भी जरूरत है।
जनदर्शन में कर चुके मांग
संघ ने बीते माह जनदर्शन में वेट लिफ्टिंग सामानों की मांग कलेक्टर भीम सिंह से की थी, तब कलेक्टर ने खेल विभाग द्वारा व्यवस्था कराने का आश्वासन दिया था, लेकिन अब तक खेल विभाग से कोई सूचना नहीं मिली है। इसके पूर्व भी संघ की ओर से नगर निगम व बड़े जनप्रतिनिधियों से भवन व सामाग्री की मांग की जा चुकी है।
धमतरी। अखाड़े में ईंट से पुशअप करता खिलाड़ी।
मान्यता प्राप्त संघ नहीं
जिला वेट लिफ्टिंग संघ मान्यता प्राप्त नहीं है, इसलिए अनुदान दिलाना मुमकिन नहीं है। फंड या सामान दिलाते हैं, तो नियम विरूद्ध होगा। सुधा कुमार, जिला खेल अधिकारी, धमतरी
होती है परेशानी
बांसपारा के छोटे से अखाड़े में स्कूल-कालेज के छात्रों को वेट लिफ्टिंग की प्रैक्टिस करा रहे हैं। इस वर्ष 7 खिलाड़ी नेशनल स्पर्धा में भी पहुंचे हैं। सामान कम होने से परेशानी होती है। भवन की मांग शासन प्रशासन से की पर कोई पहल नहीं हुई। अभावों के बीच जैसे-तैसे अच्छे खिलाड़ी निकालने की जुगत में लगे हैं। सुनील निषाद, सचिव जिला वेट लिफ्टिंग संघ, धमतरी
धमतरी। पुराने वेट लिफ्टिंग राड व डंबल्स टूट चुके हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva